**LĒMUMS**

Liepājā

|  |  |
| --- | --- |
| 2024. gada 18. aprīlī |  Nr.166/4(prot. Nr.4, 25.§) |

Par zemesgabala Studentu rotas ielā 7A,

blakus nekustamajam īpašumam

Katedrāles ielā 17, daļas nomas līguma

darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1. apakšpunktu, 53. un 56. punktu, izskatot biedrības “KATEDRĀLES 17” 2024. gada 6. marta iesniegumu, zemes nomas līgumu, kas 2014. gada 3. jūnijā noslēgts starp Liepājas pilsētas pašvaldību un biedrību “KATEDRĀLES 17”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 18. marta priekšlikumu (sēdes protokols Nr.4) un Liepājas valstspilsētas pašvaldības domes pastāvīgās Attīstības komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Pagarināt biedrībai “KATEDRĀLES 17” (reģistrācijas Nr.40008152340; juridiskā adrese: Katedrāles iela 17-60, Liepāja), kā dzīvojamās mājas Katedrāles ielā 17 pārvaldniekam (apsaimniekotājam), līguma par zemesgabala Liepājā Studentu rotas ielā 7A (kadastra Nr.1700 002 0378), blakus nekustamajam īpašumam Katedrāles ielā 17, daļas 432 kv.m platībā iznomāšanu termiņu līdz 2029. gada 2. jūnijam teritorijas labiekārtošanai un autostāvvietu izveidošanai dzīvojamās mājas Katedrāles ielā 17 iedzīvotājiem.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības “KATEDRĀLES 17” vainas dēļ grozījumi 2014. gada 3. jūnijā noslēgtajā zemes nomas līgumā par zemesgabala Liepājā Studentu rotas ielā 7A, blakus nekustamajam īpašumam Katedrāles ielā 17, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |